**TOPLOTNI PASOVI in njihovi PODNEBNI TIPI**

Toplotnih pasov ne smemo zamenjevati s podnebnimi tipi!

* polarni
* subpolarni
* zmernotopli
* subtropski
* tropski

Toplotni pasovi so velikanska območja, ki se v obliki pasov raztezajo okoli planeta. Osnova za določanje je temperatura zraka. Znotraj toplotnih pasov ločimo različne podnebne tipe ali podnebja..

**TROPSKI PAS**

*Značilnosti:*

* *leži okoli ekvatorja in se razteza od ekvatorja do severnega in južnega povratnika   
  (od 23,5° severne geo. širine do 23,5° južne geo. širine)*
* *vse leto visoke temperature zraka (24 – 26°C)*
* *zelo majhne temperaturne razlike*
* *količina padavin z oddaljevanjem od ekvatorja pada*
* *ni letnih časov*
* *ponekod se ločita deževna in sušna doba*

**EKVATORIALNO PODNEBJE**

* od ekvatorja do približno 10° severne in južne geo. širine
* temperature so vse leto visoke, vendar zaradi skoraj vsakodnevne oblačnosti ne pretirane
* padavin je veliko in so razporejene čez celo leto;   
  večinoma so konvekcijske;  
  količina se giblje od 1500 do 2000 mm
* *Kongova kotlina, Amazonsko višavje, Medmorska Amerika, Indonezija, Malezija, obala Gvinejskega zaliva*

**SAVANSKO PODNEBJE**

* severno in južno od ekvatorialnega
* temperature so vse leto visoke, vendar so že opazna manjša nihanja;  
  največje temperature so tik pred deževno dobo
* pojavljajo se sušne in deževne dobe;  
  količina je od 500 do 1500 mm

**TROPSKO POLSUHO in TROPSKO SUHO PODNEBJE**

* severno in južno od savanskega
* vezano je na stalno območje subtropskega visokega zračnega tlaka v bližini povratnikov
* največje puščave na svetu
* temperature so zelo visoke, nihanja med dnevom in nočjo precejšnja, opazna nihanja med letom
* tropsko suho: od 0 do 250 mm padavin  
  tropsko polsuho: od 250 do 500 mm padavin

**SUBTROPSKI PAS**

*Značilnosti:*

* *temperature so še vedno dokaj visoke, vendar so čez leto opazna večja temperaturna nihanja, zato že govorimo o letnih časih*
* *na podnebja vpliva prepletanje stalnega območja subtropskega visokega zračnega tlaka in zahodnih vetrov , ki prinašajo potujoče depresije od zahoda proti vzhodu*

**SREDOZEMSKO PODNEBJE**

* poletja so vroča in suha, zime pa mile in deževne;  
  temperaturna nihanja niso velika
* poletne temperature so zelo »tropske«, pozimi pa padavine prinašajo potujoč ciklon z zahoda (do 1000 mm padavin)
* *Sredozemlje, osrednji del Evrope, del Čila, Kalifornija, JZ in J Afrika*

**SUBTROPSKO POLSUHO IN SUHO PODNEBJE**

* marsikje je nadaljevanje tropskega suhega in polsuhega podnebja proti S in J
* subtropsko suho in polsuho ima nekoliko nižje temperature in večje temperaturne amplitude
* temperature so podnevi zelo visoke, ponoči padejo tudi pod nič;   
  velike so tudi letne amplitude
* padavin je malo  
  suho: pod 250 mm  
  polsuho: 250 – 500 mm

**SUBTROPSKO VLAŽNO PODNEBJE**

* značilno je za SV dele kontinentov
* temperature so poleti visoke, pozimi pa zmerne
* padavine so razporejene čez celo leto, višek pa je poleti;  
  količina je med 1000 in 1500 mm
* izrazit poletni višek pa ima monsunsko podnebje , zaradi močnih poletnih monsunskih vetrov  
  najizrazitejše monsunsko območje je JV Azija

**ZMERNOTOPLI PAS**

*Dejavniki, ki vplivajo na izoblikovanje različnih podnebnih tipov:*

* *geografska širina (z oddaljevanjem od ekvatorja je vedno bolj hladno)*
* *vpliv morskih tokov*
* *gorske pregrade*
* *oddaljenost od morja*
* *vreme je zaradi potujočih ciklonov spremenljivo, letni časi so izraziti*
* *primer vpliva morskega toka na podnebje v zmerno toplem pasu:****Severnoatlantski tok*** *(Z in SZ Evropa) – toplejše podnebje, manjše temperaturne razlike****Labradorski tok*** *(SV ZDA) – hladnejše podnebje*

**OCEANSKO PODNEBJE**

* velika vremenska spremenljivost, stalna oblačnost in pogosta megla
* temperaturna nihanja čez leto so zaradi vpliva oceana zelo majhna;  
  poletja so sveža, zime pa relativno mile
* značilni so stalni zahodni vetrovi s potujočimi depresijami
* padavin ni veliko, so pa enakomerno razporejene, z rahlim viškom pozimi;  
  pade od 500 do 1000 mm padavin

**CELINSKO ali KONTINENTALNO PODNEBJE**

*Z oddaljevanjem od oceanov se večajo temperaturna nihanja, manjša se količina padavin, izrazitejši je poletni višek.*

**Kontinentalno vlažno podnebje**

* značilno za notranjost in V obale kontinentov
* temperature so odvisne od geo. širine, na jugu so poletja dokaj vroča, proti severu pa vse bolj hladnejša
* količina padavin se zmanjšuje proti notranjosti kontinentov, vendar jih je dovolj, da uspeva večinoma listopadni gozd;  
  višek padavin je poleti;  
  so konvekcijskega nastanka in pogosto padajo v obliki nalivov, pozimi so v obliki snega

**Kontinentalno polsuho in suho podnebje**

* značilno za osrčja celin
* na območjih, ki so v zavetrju gorskih pregrad, se sušnost stopnjuje
* zime so mrzle, poletja vroča
* temperaturna nihanja so velika, zlasti v suhem podnebju
* suho: pod 250 mm padavin  
  polsuho: 250 – 500 mm padavin (višek poleti)

**ZMERNOHLADNO PODNEBJE**

* značilno za širok pas v S delu kontinentov, ki se na Z delih Evrazije in S Amerike razprostira severno od 60. vzporednika, v V delih pa severno od 30. vzporednika
* na J sega do julijske izoterme 10°C, kjer je polarna meja gozda
* poletja so kratka in relativno mila, zime pa dolge in skrajno mrzle;  
  temperature so pod 0°C kar 6 – 7 mesecev;  
  temperaturna nihanja so zelo velika
* padavin je malo, višek je poleti, količina je pod 500 mm

**SUBPOLARNI PAS**

**TUNDRSKO ali SUBPOLARNO PODNEBJE**

* značilno je za skrajne severne dele Evrazije in S Amerike
* gozd ne uspeva več (zaradi nizkih temperatur)
* zime so dolge in zelo mrzle, poletja pa kratka - julijske temperature so pod 10°C;  
  temperaturna nihanja so zaradi bližine morja manjša
* padavin je zelo malo, pod 250 mm
* tla so globoko zamrznjena - PERMAFROST